hu hu hu de hu hu de hu fr sk hu sv hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu sk hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu sk hu hu hu hu hu hu hu hu hu hu hu hu hu hu hu hu de hu hu hu hu hu hu ca hu hu hu hu hu hu hu hu hu hu hu hu hu hu hu en hu oc en hu hu hu hu hu hu hu hu hu hu hu hu hu en hu hu hu hu hu hu es hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu
3 hatékony injekciós kezelés porckopásnál
1015 Bp. Ostrom utca 16. 1149 Bp. Csömöri út 18.
Rendelőnk hétfőtől-péntekig 8:00 - 20:00 között érhető el!
Szerző: Dr. Arnold Dénes Arnold MSc
3 hatékony injekciós kezelés porckopásnál
A térdben jelentkező kopás fájdalmassá teheti az olyan hétköznapi tevékenységeket is, mint a lépcsőzés, a leülés, a felállás. Dr. Arnold Dénes Arnold MSc, a Budai Fájdalomközpont sebésze, fájdalomspecialista szerint azonban az injekciós terápiák jelentős javulást hozhatnak.
A porckopás folyamata többféleképpen lassítható
A 40 éves kor felett jelentkező térdfájás oka leggyakrabban az ízületek kopása, elhasználódása. Az ízületben található üvegporc (hyalinporc) ugyanis speciális anyagcserével, osztódási képességgel rendelkező szövet. A porc akkor éri el tömege a maximumát, amikor befejeződik a növekedése, a későbbiekben ez már csak csökkenni tud. Ha pedig beindul a porckopás folyamata, kizárólag a testsúly normalizálása, a megfelelő mozgásprogram, egyes étrendkiegészítők és az orvos által leghatékonyabbnak ítélt terápiák befolyásolhatják a porc állapotát. A cél, hogy óvjuk a maradék állományt, csillapítsuk a kialakult fájdalmat és – ha lehetséges – serkentsük a porc újjáépítését.
Hogy működnek az injekciós terápiák?
A kortikoszteroid injekció gyakran használt eljárás porckopás esetén, különösen, ha jelentős fájdalmakat él meg a páciens. A kortikoszteroid ugyanis az ízületi résbe fecskendezve gyorsan eljut a gyulladás helyére, így gyorsabban és hatékonyabban fejti ki a fájdalomcsillapító hatást, mint a szájon át szedhető gyógyszerek, és kevesebb is a mellékhatása azoknál. Esetleges mellékhatás lehet például egy előre nem látható allergiás reakció, az injekció beadása körüli terület kifehéredése, elvékonyodása, vagy ízületi fertőzés. Tartós kortikoszteroidos kezelés hatására azonban növekedhet a csontritkulás esélye, a felborulhat a menstruációs ciklus, növekedhet a testtömeg és megnőhet egyes betegségek rizikója is. Erről érdemes kikérni a kezelőorvos véleményét. Ugyanakkor az injekciós terápia hatása akár hat hónapig is tarthat, és jelentős eredményeket hozhat, például lehetővé teheti a fájdalommentes mozgást és a kezelés következő fázisát.
A hialuronsav az a természetesen is előforduló molekula, mely „megkeni” az ízületet és tompítja a felszínét ért lökéseket. Ha tehát hialuronsavas gélt injektálunk az ízületi résbe, az csökkenti az ízületi folyadék belső súrlódását, tehát elősegíti a csúszást. A beadott anyag egy átlátszó zselé, amely nagy koncentrációban tartalmaz hialuronsavat. Kifejezetten a térdízületbe fecskendezzük ezt a készítményt, hogy csökkentse a fájdalmat, valamint visszaállítsa az ízület kenését és lökéscsillapítását. Természetesen ennél az eljárásnál is előfordulhatnak mellékhatások, mint például duzzanat, merevség, folyadékgyülem a térd körül. Mindemellett a legtöbb páciens csupán a hialuronsav előnyeit tapasztalja, hiszen az injekciós kúra hatása fokozatosan adódik össze, így akár 6-8 nyolc hónapig rendkívüli mértékben megjavíthatja az ízület terhelhetőségét.
Porc újjáépítést serkentő injekció
Új és innovatív eljárás a vérlemezkében gazdag plazma ízületbe fecskendezése, amely a benne lévő növekedési faktorok és egyéb bioaktív anyagok segítségével fokozza a porcsejtek aktivitását, a porcanyag képzési hajlandóságát. Tehát míg a hialuronsav injekció kívülről visz be porcanyagot, a porc újjáépítést serkentő injekció a szervezet saját porcanyag termelését képes ösztönözni.
- Az eljárás maga egy steril körülmények közt zajló, ambuláns kezelés, amely során 10 ml vért veszünk le a páciens karjából, egy erre a célra kifejlesztett fecskendő-rendszerrel. A vért egy speciális eszközzel centrifugáljuk, majd az így létrejött, vérlemezkékkel dúsított plazmát befecskendezzük az ízületi résbe – ismerteti dr. Arnold Dénes Arnold MSc, a Budai Fájdalomközpont sebésze, fájdalomspecialista. – Azt tudniuk kell a pácienseknek, hogy a kezeléshez szükségesek az élő porcsejtek, vagyis még a porc újjáépítést serkentő injekció sem tudja a már nem létező porcot visszaépíteni. A beinjektált anyagok tudniillik csak a meglévő porcsejtek aktivitását tudják növelni, ezzel a porc anyagcseréjét a természetesnek mondható leépülés felől az újjáépítés irányába tolni.
Komolyabb porckopásnál kombináltható két eljárás, vagyis a porc újjáépítést serkentő injekció a hialuronsav injekcióval együtt adható az ízületi résbe, egy ülésben. A hatás így még kifejezettebb lehet, akár a térdprotézis műtét ideje is elodázható ezzel az eljárással, bár súlyos porckopás esetén a műtét már így sem váltható ki.
Tudjon meg többet a porckopás kezeléséről >>>
Forrás: Budai Fájdalomközpont (www.fajdalomkozpont.hu)
Kapcsolódó cikkek, melyek érdekelhetik Önt
Porckopás a térdben? Íme, a hatékony injekciós terápiák
Szteroid vagy hialuronsav? Segítség a fájó ízületeknek
Aktív fájdalomcsillapítással késleltethető a protézis szükségessége
Élelmiszerek, melyek csökkenthetik az ízületi gyulladásokat - Életmód Orvosi Központ
Mi okozhat gyulladást az ízületekben? - ImmunKözpont
Ízületi ultrahang lábfájdalomra  - Ultrahang Központ
Telefonos, emailes, facebookos bejelentkezéshez KATTINTSON ide!
+36 70 621 2433
Dr. Arnold Dénes Arnold MSc
sebész, fájdalomspecialista, hialuronsav szakértő, neurálterápia-, akupunktúra-, HKO/TCM szakorvosa, minősített oktató
Hosszú ideje fennálló fájdalmak
Keleti és nyugati orvoslás ötvözése
Kollagen injekció és hialuronsav injekció szakértő
Kizárólag felnőtt ellátás (18 éves kor felett)
Kapcsolódó orvos válaszol bejegyzésünk
Jo napot! 22 eves lany vagyok. Kb. 1 hete faj a bal terdem van foleg mikor jarok es mikor behajlitom. Eszrevettem, hogy hidegre fokozodik ez a fajas, amikor megyek lefele a lepcson reggel, az elviselhetetlen. Mit tegyek? Valaszat elore is koszonom!
Kerem , forduljon körzeti orvosához aki kikerdezi az Ön kórtörténetét, megvizsgálja es ezek alapján eldönti , hogy szükséges- e képalkotó eljárás ( Rontgen , UH ) és további szakorvosi konzílium.
DR . ARNOLD Dénes ARNOLD MSc.
Dr. Arnold Dénes Arnold MSc
A nagyon részletes, aprólékos állapotfelmérés és vizsgálat. A megoldási javaslattal kapcsolatos nagyon részletes tájékoztatás, többször elismételve azt, hogy mi az én feladatom a felépülés érdekében. A kezelés pontos bemutatása, amelynek során részletesen kitért a várható eredményre és az esetleges mellékhatásokra.
Dr. Arnold Dénes Arnold MSc
sebész, fájdalomspecialista, hialuronsav szakértő, neurálterápia-, akupunktúra-, HKO/TCM szakorvosa, minősített oktató
Visszalépés az előző oldalra...
Ez a weboldal sütiket (cookie) használ a látogatói élmény javítása érdekében, releváns hirdetések jelenítése, küldése miatt és az oldal forgalmának elemzése céljából. A sütik az Ön böngészojében tárolódnak, segítségükkel tudunk személyre szabott szolgáltatásokat nyújtani. A sütik beállítását Ön bármikor módosíthatja. Az Uniós jogszabályok értemében, kérjük, hogy az ELFOGADOM gombra kattintva engedélyezze a sütik használatát vagy zárja be az oldalt.
Kérjük mielőtt felteszi kérdését, olvassa el az eddig feltett kérdéseket, és az azokra adott válaszokat ITT.
Hozzájárulok az üzenet megjelenéséhez
Az oldalon feltüntetett árak az ÁFÁ-t tartalmazzák!
Copyright © 2022 • FájdalomKözpont
Tájékoztatjuk tisztelt pácienseinket, hogy a hatályban lévő jogszabályok szerint rendelőinkben továbbra is kötelező a maszk használata mind az ott dolgozók, mind pedig a hozzánk érkező betegek és kísérőik számára. Kérjük szíves megértésüket és az előírás betartását!